**Referat af bestyrelsesmødet i Dansk Filosofisk Selskab den 25. marts 2021**

1. **konstitution**

Asger Sørensen blev valgt til formand, Nikolaj Nottelmann til næstformand, Louise Jensen til kasserer og Andreas Beck Holm til sekretær.

1. **Repræsentantskabets rolle og møde**

Repræsentantskabets fremtidige rolle blev drøftet, herunder bl.a. muligheden for at nedsætte arbejdsgrupper (f.eks. i relation til filosofikum-diskussionen), fremme interaktionerne med gymnasieskolen, skabe større offentlig tilstedeværelse, facilitere interinstitutionel erfaringsudvikling og udvikle af hjemmeside.

1. **DYP og Brill – kontrakt**

Asger opridsede situationen omkring DYP og de to alternativer, som Brill har opstillet for det fremtidige samarbejde. Der var enighed om, at spørgsmålet om copy-editing er afgørende, og at en minimering af selskabets udgifter er et vigtigt hensyn. Der var på den baggrund enighed om at gå efter en rent elektronisk udgave af DYP.